Па словах першага сакратара РК ГА “БРСМ”, работа арганізацыі будзе традыцыйна весціся па асноўных напрамках: занятасць моладзі, валанцёрская і дабрачынная дзейнасць, ідэйна-маральнае і патрыятычнае выхаванне, культурна-асветніцкая дзейнасць, фарміраванне здаровага ладу жыцця, падтрымка маладзёжных ініцыятыў. За гэтымі напрамкамі стаяць дзясяткі і нават сотні праектаў, мерапрыемстваў, акцый і праграм. Многія з іх ужо сталі традыцыйнымі, добра вядомымі ў раёне. Сярод іх “100 ідэй для Беларусі”, “Уладар сяла”, “Разам за моцную і квітнеючую Беларусь”, “Мой падарунак ветэрану”, “Вясёлыя старты”, "Цуды на Каляды" і іншыя.